Centrum vedecko-technických informácií SR
               	Lamačská cesta 8/A, 811 04 Bratislava

SPRÁVA ZO ZAHRANIČNEJ PRACOVNEJ CESTY

1.  Účastník ZPC:

Mikuláš Černota, Ing., PhD.
Fakulta medzinárodných vzťahov, Ekonomická univerzita v Bratislave, 
Dolnozemská cesta 1/b, 852 35 Bratislava 
Národný delegát  pre oblasť Klimatické zmeny  
Rokovací jazyk: angličtina 
2.  Zahraničná pracovná cesta:

Belgické kráľovstvo, Brusel, 17.-18.9.2019 Európska komisia - Charlemagne Building Rue de la Loi/ Wetstraat 170 
Dátum: 18.9.2019

•	18.9.2019 – 24th meeting of the Programme Committee for the specific programe implementing Horizon 2020 – Configuration Climate action, environment, resource efficiency and raw materials - Programový výbor EK pre oblasť Opatrenia v oblasti klímy, životné prostredie, efektívne využívanie zdrojov a suroviny spojený s odborným školením Európskej komisie pre členov Programového výboru SC5.
3.  Rámcový program pobytu:

Dátum: 17.9.2019
18:30 - 20:00 Pre-meeting SC5  - Stretnutie pracovnej skupiny (členovia delegácií členských štátov EÚ) 

Dátum: 18.9.2019 – Európska komisia - Charlemagne Building Rue de la Loi/ Wetstraat 170 

 24th meeting of the Programme Committee for the specific programe implementing Horizon 2020 – Configuration Climate action, environment, resource efficiency and raw materials - Programový výbor EK pre oblasť Opatrenia v oblasti klímy, životné prostredie, efektívne využívanie zdrojov a suroviny spojený s odborným školením Európskej komisie pre členov Programového výboru SC5.

4.  Stručný priebeh rokovaní, resp. študijného pobytu:

Dátum: 17.9.2019
18:30 - 20:00 Pre-meeting SC5  - Stretnutie pracovnej skupiny (členovia delegácií členských štátov EÚ) 
Program – diskusia k stratégii a postoji zúčastnených delegácii na Programovom výbore pre oblasť SC5 voči EK. 
Diskusia sa týkala hlavne pozície environmentálneho výskumu v štruktúre nadchádzajúceho rámcového programu Horizont Európa. Delegáti vyjadrili obavy o účinné prepojenie tém medzi klastrami, keďže životné prostredie patrí medzi prirezové témy, prítomné tak pri klimatických zmenách ako aj pri bioekonómii a poľnohospodárstve. 
Oblasť opatrení na ochranu ovzdušia (climate actions) bude súčasťou klastra 5 spolu s mobilitou a energiou a oblasť surovín a životného prostredia bude spolu s bioekonómiou a poľnohospodárstvo tvoriť klaster 6.

Dátum: 18.9.2019
Miesto: Charlemagne Building, Rue de la Loi/ Wetstraat 170, B-1000 Brussels 
Názov podujatia: 24th meeting of the Programme Committee for the specific programe implementing Horizon 2020 – Configuration Climate action, environment, resource efficiency and raw materials

Program: 

1.	Informácia - príhovor predsedu Programového výboru  - Johna Bella
Predseda Programového výboru predstavil priority a zmeny novej inštitucionálnej štruktúry. Predstavil zmeny v organizačnej štruktúre DG RTD, ktorá sa kreovala a negociovala vyše roka. Pozvánka na Research and Innovation days bola smerovaná na všetkých expertov a delegátov, keďže je to ideálna platforma, kde budú prebiehať diskusie k pripravovanému programu Horizon Europe. Poďakoval všetkým členom PV za doterajšiu veľmi kreatívnu a dôstojnú spoluprácu a vyjadril presvedčenie, že sa v novej konfiguracii stretneme v rámci HEurope. Doteraz nie je jasné ako budú štrukturované jednotlivé programové výbory, kto im bude predsedať a pod. Je to v štádiu rokovaní na tieňových výboroch.

2.	Sledovanie výdavkov na klímu, trvaloudržateľný rozvoj a biodiverzitu v programe H2020 - Iveta Aizbalte (EASME) 

Na monitorovanie výšky alokovaných zdrojov pre adaptačné aktivity EK využívala tzv. RIO MARKERS. Pre obdobie 2014 – 2020 EK navrhla metodiku pre sledovanie podpory cieľov v oblasti zmeny klímy. Táto metodika spočíva v tom, že jednotlivé opatrenia budú priradené k vopred zadefinovaným kódom pre tzv. oblasti intervencie, pričom jednotlivé kódy majú stanovené koeficienty miery príspevku k cieľom v oblasti zmeny klímy (0 % - žiadny, 40 % - čiastočný, 100 % - priamy príspevok). Na základe koeficientov bude prepočítaný podiel alokácie na dané opatrenie a teda finančný príspevok k cieľom v oblasti zmeny klímy. Metodika pritom nerozlišuje adaptačné a mitigačné opatrenia. Metodika je navrhnutá ako implementačný (vykonávací) akt vo vzťahu k všeobecnému nariadeniu
EK predstavila akými metódami dospela k hodnoteniu, aká metodoĺogia bola použitá a z čoho vychádzali.
Výsledok: Výdavky ako percento z celkových záväzkov H2020:
Opatrenia na ochranu klímy 			29%
Trvaloudržateľný rozvoj 				66%
Biodiverzita					5%
Z celkových záväzkov H2020 šlo na projekty súvisiace s biodiverzitou LEN 5% finančných zdrojov.
V nadchádzajúcom RP Horizon Europe sa navrhuje cieľ 35% na opatrenia v oblasti klímy. V HE zatiaľ pre biodiverzitu a trvaloudržateľný rozvoj neboli stanovené ciele.
Finančná alokácia na projekty zamerané na boj proti zmene klímy, trvalú udržateľnosť a biodiverzitu výrazne dominuje v rámci oblasti SC5. Je to výrazne nad priemerom H2020 pre všetky 3 markery. Je tiež nad priemerom v porovnaní s inými spoločenskými výzvami.

3.	Aktuálne informácie a súčasný stav k Iniciatíve PRIMA (Partnership Research Innovation Mediterranean Area) - Integrovaný program v oblasti výskumu a inovácií potravinových systémov a vodných zdrojov (Prof. Angelo Riccaboni)
Členom iniciatívy je 19 krajín - 11 členských štátov EÚ a 8 nečlenských štátov. Slovenko nie je členským štátom iniciatívy PRIMA. Financovanie projektov je realizované spolufinancovania prostriedkov z rozpočtu iniciatívy a z národných rozpočtov členských krajín PRIMA. Je to iniciatíva spolufinancovaná z programu H2020.

Rozpočet: 500 MEUR na 10 rokov (spravuje PRIMA Foundation, Barcelona) 
Hlavné výzvy iniciatívy PRIMA:
•	Klimatická zmena
•	Rast populácie a potravinová bezpečnosť
•	Nedostatok vody a nadmerné využívanie prírodných zdrojov
•	Trvalo udržateľné poľnohospodárstvo
•	Strata poľn. biodiverzity
•	Posilnenie stredomorského životného štýlu
•	Stredomorské agropotravinárske hodnotové reťazce

Tri hlavné tematické oblasti boli stanovené nasledovne:
-	Manažment vôd (Dostupnosť a kvalita vodných zdrojov v povodiach, Trvalo udržateľné a integrované vodné hospodárstvo, Zavlažovacie technológie a postupy, Využívanie alternatívnych vodných zdrojov)
-	Poľnohospodárske systémy (Prispôsobenie poľnohospodárstva na zmenu klímy, Rozvoj trvalo udržateľných a produktívnych agroekosystémov, Predchádzanie výskytu chorôb zvierat a rastlín, Rozvoj poľnohospodárskych systémov schopných vytvárať príjmy, vytvárať pracovné miesta a prispievať k vyváženému územnému rozvoju)
-	Agropotravinárske reťazce (hodnotenie potravín z tradičnej stredomorskej stravy, Bezpečnosť potravín v miestnych potravinových reťazcoch, Implementácia inovácií v agropotravinárskom reťazci, podpora vyššej kvality, udržateľnosti a konkurencieschopnosti, najmä pokiaľ ide o drobných vlastníkov, Dôsledky zmien v strave a trvalo udržateľnej výživy pre stredomorské populácie a potravinársky priemysel)

V rámci výzvy pre rok 2018 bolo schválených na financovanie 9 PRIMA projektov v sekcii 1. a 27 PRIMA projektov v sekcii 2.  V prezentácii EK sú uvedené všetky projekty s uvedenými prijímateľskými krajinami. Zúčastnené delegácie sa dotazovali výsledkov z hodnotenia projektových návrhov predložených v ostatnej PRIMA výzve. Ako boli finančné prostriedky prerozdelené v rámci týchto troch témetických oblasti? EK publikovala súhrnnú správu hodnotenia výzvy ktorá bude plne k dispozícii. Budú v nej všetky informácie týkajúce sa schválených a hodnotených projektov. Odporúčanie delegácií prezentovať iniciatívu PRIMA a jej výzvy na nadchádzajúcich Informačných dňoch k relevantnej oblasti HE uvítala EK veľmi pozitívne. Otázkou zostáva ako bude pRIMA financovaná v rámci HE.

4.	Spolupráca medzi Európskou vesmírnou agentúrou (European Space Agency (ESA) a DG RTD 

Seven other EU states have Cooperation Agreements with ESA: Bulgaria, Croatia, Cyprus, Latvia, Lithuania, Malta and Slovakia.
Európska komisia a Európska vesmírna agentúra v súčasnosti pripravujú svoje ďalšie výskumné programy - konkrétne Horizon Europe a FutureEO. Predbežné priority spolopráce v nadchádzajúcom období budú založené na:
-	Analýze potrieb vedy o Zemi naprieč klastrami HE
-	Spoločných prioritách HE a ESA vo vede
-	Prognostických činnostiach týkajúcich sa hlavných vedeckých otázok, ako je budúci vývoj v EO (pozorovaní Zeme) 
-	Vedecké výzvy v hlavných medzinárodných vedeckých programoch
-	Potenciál EO (pozorovaní Zeme) v nadchádzajúcom desaťročí 
-	Spoločné plánované oblasti záujmu ESA a EK
ESA a Európska komisia DG RTD pracujú na pilotnej iniciatíve Polar Science Flagship Action, ktorá bude spustená v roku 2020 prostredníctvom koordinovaných výziev ESA a EK. V rámci vedeckého klastra EK a ESA v polárnom výskume bude prebehať spolupráca na spoločných projektoch, zdieľanie výsledkov a vedomostí.
Spoločný seminár - konferencia o polárnom vedeckom výskume a technickom rozvoji (RTD-ESA) sa plánuje na prelome rokov 2020/21. 

5.  Odporúčané závery:
	
Komunikovať so slovenskými subjektmi o ich potenciálnej účasti a prioritách v oblasti všetkých výziev Prac. programu na roky 2019 – 2020 a v nadväznosti tiež navrhovať potenciálne témy priorít pre nadchádzajúci program Horizon Europe. Vytvárať siete pre interakciu skúsených projektových riešiteľov s novými potenciálnymi žiadateľmi do nových výziev.  

6.   Prehľad prinesenej dokumentácie a miesto jej uloženia
Dokumentácia zo zasadnutia – prezentácie zo zasadnutia Programového výboru sú uložené na portáli CIRCA BC a budú konzultované s relevantnými záujemcami o sektorové priority a projektové výzvy. Na stránke eraportal.sk v casti H2020 Tématická oblasť SC5 budú vložené odkazy na nahrávky (webstream) z informačných dní, spolu s prezentáciami rečníkov z EASME a DG RTD. Dôležité informácie prezentované k aktuálnym výzvam SC5 pre rok 2020 budú spracované do prezentácií CVTI SR pri príležitosti Spoločného informačného dňa pre SC5 a SC2, ktorý sa plánuje na 13.11.2019. 

7.   Osobitne vyhodnotený očakávaný prínos ZPC

8.   Spôsob zverejnenia výsledkov ZPC, prenos získaných informácií
Pozri bod 6. 

Súhlasím so zverejnením správy na internete

Správu vypracoval: Ing. Mikuláš Černota, PhD. 	
Dátum: 06.12.2019 
								
Správu schválil:  prof. RNDr. Ján TURŇA, CSc., generálny riaditeľ